มีอาการคันในช่องคลอดก่อนเป็นประจำเดือน 2-3 วัน ไม่มีตกขาว มีอาการบวมอยู่ที่เนื้อแถวๆปากช่องคลอด และเป็นเนื้อขรุขระ บางครั้งฉี่มีกลิ่น อาการแบบนี้เป็นอะไรค่ะ ตอนนี้กังวลใจมากค่ะ
สวัสดีค่ะ อาการคันช่องคลอด และบวมที่บริเวณปากช่องคลอด มีเนื้อขรุขระนั้น อาจจะเกิดจากการติดเชื้อแบคทีเรียหรือเชื้อรา หรือเชื้อกลุ่มโพรโทซัวบริเวณช่องคลอด ซึ่งอาจจะสัมพันธ์หรือไม่สัมพันธ์กับโรคติดต่อทางเพศสัมพันธ์ก็ได้ สาเหตุอื่นๆเช่นเป็นความคันจากความอับชื้นที่บริเวณดังกล่าว หรือเกิดการระคายเคืองจากการสวนล้างช่องคลอด เป็นต้นแนะนำการไปพบแพทย์เพื่อตรวจร่างกายให้ได้การวินิจฉัยที่แน่นอน อาจจะต้องตรวจปัสสาวะ และตรวจคัดกรองโรคติดต่อทางเพศสัมพันธ์ไปด้วยเบื้องต้นงดการมีเพศสัมพันธ์ ไม่สวนล้างช่องคลอด ยังไม่ซื้อยากินหรือยาเหน็บฆ่าเชื้อใดๆมาใช้เอง เพื่อป้องกันการดื้อยา